3.  การประกอบธุรกิจในแต่ละสายผลิตภัณฑ์

    1.  ลักษณะผลิตภัณฑ์

  บริษัทฯ ประกอบธุรกิจแบ่งออกเป็น 2 ประเภท ได้แก่

1.  ด้านธุรกิจโรงแรม

  ณ ปัจจุบัน บริษัทฯ ได้เปิดให้บริการภายใต้ชื่อ “โรงแรมเดอะ เวสทิน แกรนด์ สุขุมวิท”
  และแบ่งพื้นที่บางส่วนให้ห้างสรรพสินค้าโรบินสันเช่า นอกจากนี้ บริษัทฯ
  อยู่ระหว่างการพัฒนาโครงการโรงแรมคราวน์ พลาซ่า สุขุมวิท บนถนนสุขุมวิท 27 โรงแรมเดอะ
  รีเจ้นท์ แบงคอก บนถนนสุขุมวิท 13 โครงการโรงแรมเชอราตัน หัวหิน รีสอร์ท
  บริเวณริมชายหาดหัวหิน และโรงแรมเลอ เมอริเดียน พัทยา บริเวณหาดจอมเทียน จังหวัดชลบุรี

  รายละเอียดโรงแรมแต่ละแห่งของบริษัทฯ มีดังต่อไปนี้

1.  โรงแรมเดอะ เวสทิน แกรนด์ สุขุมวิท (The Westin Grande Sukhumvit Hotel)

  โรงแรมเดอะ เวสทิน แกรนด์ สุขุมวิท ตั้งอยู่บนปากซอยสุขุมวิท 19 ใกล้กับสถานีรถไฟฟ้า อโศก
  บริษัทฯ ได้ว่าจ้างกลุ่ม Starwood ซึ่งเป็นเจ้าของ Chain โรงแรมระดับ 5 ดาว
  ที่มีประสบการณ์ด้านการบริหารโรงแรมและมีโรงแรมในเครือ Starwood Hotels & Resorts
  จำนวน 850 แห่งใน 95 ประเทศทั่วโลก
  และถือเป็นหนึ่งในบริษัทผู้บริหารโรงแรมที่ใหญ่ที่สุดแห่งหนึ่งของโลก ณ ปัจจุบัน Starwood
  มีทั้งหมด 7 แบรนด์ ดังนี้

-   The Westin Hotels & Resorts

-   Sheraton Hotels & Resorts

-   W Hotels

-   St. Regis

-   Four Points Sheraton

-   The Luxury Collection

-   Le Meridien

  ในส่วนโรงแรมเดอะ เวสทิน แกรนด์ สุขุมวิท ใช้แบรนด์ “Westin” ซึ่งเป็น Brand
  ที่มีความโดดเด่นในลักษณะ Modern Luxury Hotel โรงแรมเดอะ เวสทิน แกรนด์
  สุขุมวิทเป็นโรงแรมระดับ 5 ดาว ขนาดอาคารสูง 25 ชั้น ตั้งอยู่บนพื้นที่ 5 ไร่ 15 ตารางวา
  มีจำนวนห้องพักทั้งสิ้น 364 ห้อง พร้อมสิ่งอำนวยความสะดวกและบริการด้านต่าง ๆ
  ที่เกี่ยวเนื่องกับบริการโรงแรมครบวงจร อาทิเช่น ห้องอาหาร 2 ห้อง ห้องประชุม 4 ห้อง
  ห้องบอลรูมสำหรับจัดเลี้ยง 2 ห้อง และห้องเปียโน เลาจน์ ห้อง Horizons Sky Lounge &
  Karaoke นอกจากนี้มีร้าน จิม ทอมป์สัน (Jim Thompson) และร้านตัดเสื้อ “ลาโมดา” อยู่ชั้น
  7 บริเวณลอบบี้ของโรงแรม ศูนย์บริการทางธุรกิจ (Business Center) พร้อมห้องประชุม
  และศูนย์ออกกำลังกาย (Health Club) พร้อมอุปกรณ์ครบครันทันสมัย และบริการสปา

  ทั้งนี้ โรงแรมเดอะ เวสทิน แกรนด์ สุขุมวิท ประกอบด้วยชั้นให้บริการ ดังนี้

+--------------------------------------------------------------+-------+
|                                                              | ชั้น    |
+--------------------------------------------------------------+-------+
|   แผนกต้อนรับชั้นล่าง (Lower Lobby)                               | G     |
+--------------------------------------------------------------+-------+
|   ที่จอดรถและสำนักงานบริษัท                                       | 5-6   |
+--------------------------------------------------------------+-------+
|   แผนกต้อนรับ (Lobby) ห้องอาหาร The Med เปียโนเลาจน์ ห้องจัดเลี้ยง    | 7     |
|   ร้านจิม ทอมป์สัน                                               |       |
+--------------------------------------------------------------+-------+
|   ห้องอาหารญี่ปุ่น (Kisso) ห้องประชุม และศูนย์บริการทางธุรกิจ (Business  | 8     |
|   Center)                                                    |       |
|                                                              |       |
|   สระว่ายน้ำ และศูนย์ออกกำลังกาย (Health Club) และสถานเสริมความงาม |       |
|   (Beauty Salon)                                             |       |
+--------------------------------------------------------------+-------+
|   สปา                                                        | 9     |
+--------------------------------------------------------------+-------+
|   ห้องพัก                                                      | 10-24 |
+--------------------------------------------------------------+-------+
|   Horizons Sky Lounge & Karaoke                              | 25    |
+--------------------------------------------------------------+-------+

ด้านห้องพัก

  โรงแรมเดอะ เวสทิน แกรนด์ สุขุมวิท มีห้องพักจำนวน 364 ห้อง อยู่ที่ชั้น 10 ถึงชั้นที่ 24
  โดยแบ่งลักษณะของห้องพักได้ดังนี้

  --------------------------------------------- -------------------------
  ประเภท                                        จำนวนห้อง

  1. Deluxe                                     276

  2. Westin Executive Club                      61

  3. Westin Deluxe and Executive Suite          26

  4. President Suite King                       1

  รวม                                           364
  --------------------------------------------- -------------------------

  โดยห้องพักสำหรับลูกค้าพิเศษ (Executive) รวมทั้ง ห้องชุด (Suite) และห้องชุดพิเศษ
  (Presidential Suite) อยู่บนชั้น 22 ถึงชั้น 24 โดยมี Executive Lounge
  เพื่อให้บริการ Check In / Out ห้องโถงสำหรับพักผ่อน

  โรงแรมเดอะ เวสทิน แกรนด์ สุขุมวิท ได้ทำการปรับปรุงและตกแต่งใหม่
  เพื่อยกระดับคุณภาพโรงแรมให้เป็นระดับห้าดาว โดยมีบริษัท Hirsch Bedner Associates
  Pte Ltd. (Design Consultants) เป็นผู้ออกแบบภายใน
  โดยบริษัทมีนโยบายที่จะอำนวยความสะดวกสบายสูงสุดแก่ผู้มาใช้บริการในบรรยากาศที่อบอุ่น
  สบายแบบเป็นกันเอง นอกจากนี้
  ทางโรงแรมได้จัดเตรียมอุปกรณ์อำนวยความสะดวกในห้องพักไว้อย่างพร้อมเพรียง
  โดยภายในห้องพักทุกห้องยังมีโต๊ะทำงานพร้อม Internet Access
  เพื่อรองรับลูกค้านักธุรกิจโดยเฉพาะ

  นอกจากนี้
  ทางโรงแรมยังจัดให้มีการตกแต่งและให้บริการเพื่อให้สอดคล้องกับความต้องการของลูกค้าเฉพาะกลุ่ม
  ดังนี้

+-----------------------+----------------------------------------------+
| ประเภท                | รายละเอียด                                    |
+-----------------------+----------------------------------------------+
| 1. Non-Smoking Floors | บนชั้นที่ 10, 11, 12, 14, 15, 18,19, 20 และ 21   |
|                       | สำหรับลูกค้าที่ไม่สูบบุหรี่                            |
+-----------------------+----------------------------------------------+
| 2. Handicap Rooms     | บนชั้น 10 สำหรับลูกค้าที่มีความบกพร่องทางร่างกาย       |
+-----------------------+----------------------------------------------+
| 3. Executive Club     | บนชั้น 24 สำหรับลูกค้านักธุรกิจที่ต้องการความเป็นส่วนตัว   |
| Floor                 | ซึ่งจะให้บริการ Check in และห้องอาหารเช้า อาหารว่าง |
|                       | แก่ลูกค้าที่เข้าพักในชั้น 22 ถึง 24                    |
+-----------------------+----------------------------------------------+

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
  ที่ผ่านมา โรงแรมเดอะ เวสทิน แกรนด์
  สุขุมวิทมีอัตรา_การเข้าพักเฉลี่ยและอัตราค่าห้องพักเฉลี่ย มีดังนี้

หมายเหตุ: อัตราการเข้าพักข้างต้น คำนวณจากอัตราค่าห้องที่ขายได้จริง
จากจำนวนห้องพักทั้งหมดที่เปิดขายในขณะนั้น

ด้านอาหารและเครื่องดื่ม

  บริษัทฯ มุ่งเน้นการให้บริการด้านอาหารและเครื่องดื่ม รวมทั้งการจัดเลี้ยง
  โดยเน้นที่คุณภาพของบริการที่ประทับใจ
  และคุณภาพของอาหารที่จัดเตรียมโดยพ่อครัวที่มีประสบการณ์ทั้งในและต่างประเทศ
  ภายในโรงแรมมีบริการห้องอาหารเพื่อบริการลูกค้าที่มาพักและลูกค้าทั่วไป ดังนี้

+-------------------------+------+----------------+------+-----------+
| ห้องอาหาร                | ชั้น   | ประเภทอาหาร    | ค    | เวลาบริการ |
|                         |      |                | วามจุ |           |
|                         |      |                |      |           |
|                         |      |                | (    |           |
|                         |      |                | ที่นั่ง) |           |
+-------------------------+------+----------------+------+-----------+
| เดอะ เมด                | 7    | เมดิเตอร์เรเนียน  | 105  | 06.00 -   |
|                         |      | และอาหารไทย    |      | 23.30     |
| The Med                 |      |                |      |           |
+-------------------------+------+----------------+------+-----------+
| ห้องอาหารญี่ปุ่น คิสโซะ       | 8    | ญี่ปุ่น            | 140  | 11.30 -   |
|                         |      |                |      | 14.30     |
| Kisso Japanese          |      |                |      |           |
| Restaurant              |      |                |      | 18.00 -   |
|                         |      |                |      | 22.30     |
+-------------------------+------+----------------+------+-----------+
| เซส เปียโน เลาจน์         | 7    | อาหาร และ      | 58   | 11.00 -   |
|                         |      | เครื่องดื่ม        |      | 02.00     |
| Zest Piano Bar          |      |                |      |           |
+-------------------------+------+----------------+------+-----------+
| ฮอไรซันส์                 | 25   | อาหาร และ      | 150  | 18.00 -   |
|                         |      | เครื่องดื่ม        |      | 02.00     |
| Horizons Sky Lounge &   |      |                |      |           |
| Karaoke                 |      |                |      |           |
+-------------------------+------+----------------+------+-----------+
| พูลเดคส์                  | 8    | อาหาร และ      | 27   | 06.00 -   |
|                         |      | เครื่องดื่ม        |      | 20.00     |
| Pool Deck               |      |                |      |           |
+-------------------------+------+----------------+------+-----------+
| อินรูม ไดนิ่ง               | ให้บ  |                |      |           |
|                         | ริการ |                |      |           |
| In Room Dining          | อาหา |                |      |           |
|                         | รในห |                |      |           |
|                         | ้องพัก |                |      |           |
|                         | ตลอด |                |      |           |
|                         | 24   |                |      |           |
|                         | ช    |                |      |           |
|                         | ั่วโมง |                |      |           |
+-------------------------+------+----------------+------+-----------+

  นอกจากนี้ ในด้านการจัดเลี้ยง กลุ่มลูกค้าเป้าหมายของบริษัท ได้แก่
  ลูกค้าที่ต้องการจัดงานแต่งงาน งานประชุมสัมมนา งานเปิดตัวสินค้า
  งานสังสรรค์ของราชการและบริษัทเอกชน
  โดยมีห้องประชุมสัมมนาและจัดเลี้ยงหลายลักษณะเพื่อตอบสนองความต้องการของลูกค้าแต่ละประเภท
  ดังนี้

+---------------------------+-----------+-------+---------------------+
| ห้องสัมมนา/จัดเลี้ยง           | พื้นที่       | ชั้น    | ความจุ (คน)          |
|                           |           |       |                     |
|                           | (ต        |       |                     |
|                           | ารางเมตร) |       |                     |
+---------------------------+-----------+-------+---------------------+
| ห้องเดอะ เวสทิน แกรนด์บอลรูม  | 640.00    | 7     | คอกเท็ล 1,000 คน     |
| *                         |           |       |                     |
|                           |           |       | บุฟเฟ่ต์ 500 คน        |
+---------------------------+-----------+-------+---------------------+
| ห้องสเตรทรูม 1 และ 2        | 76.50     | 8     | คอกเท็ล 60 คน        |
|                           |           |       |                     |
| State Room 1 & 2          |           |       | คลาสรูม 35 คน        |
+---------------------------+-----------+-------+---------------------+
| ห้องสเตรทรูม 1 และ 2 รวมกัน  | 153.00    | 8     | คอกเท็ล 150 คน       |
|                           |           |       |                     |
| State Room 1+2            |           |       | คลาสรูม 90 คน        |
+---------------------------+-----------+-------+---------------------+
| ห้องสเตรทรูม 3              | 148.50    | 8     | คอกเท็ล 150 คน       |
|                           |           |       |                     |
| State Room 3              |           |       | คลาสรูม 90 คน        |
+---------------------------+-----------+-------+---------------------+
| ห้อง บอร์ดรูม                | 36.00     | 8     | คอกเท็ล 40 คน        |
|                           |           |       |                     |
| Board Room                |           |       | คลาสรูม 25 คน        |
+---------------------------+-----------+-------+---------------------+

  หมายเหตุ : * ห้อง เดอะ เวสทิน แกรนด์บอลรูม สามารถแบ่งเป็น 2 ห้อง

การให้บริการด้านอื่น ๆ

  โรงแรมยังมีบริการด้านอื่น ๆ เพื่อความสะดวกสบายของลูกค้า ได้แก่ ศูนย์บริการทางธุรกิจ
  (Business Center) บริการแลกเปลี่ยนเงินตราต่างประเทศตลอด 24 ชั่วโมง บริการซักรีด
  สำนักงานตัวแทนการเดินทางและท่องเที่ยว บริการรถเช่าลีมูซีน
  และบริการด้านการติดต่อสื่อสารทุกชนิด อาทิ ส่งจดหมาย ส่งโทรสาร โทรเลข เป็นต้น

  นอกจากนี้ โรงแรมยังมีบริการพิเศษเฉพาะจาก เวสทิน ให้แก่ลูกค้าของโรงแรม ได้แก่ Westin
  Service Express ซึ่งเป็นหน่วยงานที่จะให้บริการเพื่อตอบสนองความต้องการของลูกค้าในทุก
  ๆ เรื่อง
  โดยลูกค้าสามารถติดต่อเจ้าหน้าที่ของโรงแรมเพียงคราวเดียวเพื่อใช้บริการของโรงแรมหลายด้าน
  โดยไม่ต้องเสียเวลาติดต่อเจ้าหน้าที่โรงแรมในแต่ละแผนก และ Westin One Call
  เป็นการให้บริการในการสำรองห้องพักและห้องประชุมจัดเลี้ยงแบบเบ็ดเสร็จ เช่น
  ลูกค้ามีความประสงค์ที่จะจัดงานสังสรรค์ ไม่ว่าจะเป็นลักษณะงานประเภทใดๆ เพียงแค่ติดต่อมาที่
  Westin One Call ก็สามารถที่จะนำเสนอรูปแบบของการจัดงาน
  ติดต่อประสานงานบุคลากรที่เกี่ยวข้อง
  ดูแลและควบคุมการดำเนินงานเพื่อให้ได้ตามความต้องการของลูกค้า นอกจากนี้ ยังมี Westin
  Kids Club เป็นบริการพิเศษสำหรับลูกค้าของเวสทินที่มาใช้บริการห้องพักแบบครอบครัว
  ซึ่งเน้นความสำคัญของเด็ก โดยจัดอุปกรณ์เครื่องใช้ที่จำเป็นสำหรับเด็กไว้บริการเป็นพิเศษ
  ตลอดจนของเล่น เตียงสำหรับเด็กเล็ก
  ซึ่งเป็นเครื่องมือพิเศษที่จัดไว้ตามมาตรฐานเวสทินไว้บริการเด็กที่มีอายุระหว่าง 3-12 ปี

  ในส่วนของผลประกอบการโรงแรมเดอะ เวสทิน แกรนด์สุขุมวิท
  มีรายได้จากการให้เช่าห้องพักในปี 2548 มูลค่า 427.5 ล้านบาท
  และมีรายได้จากการให้เช่าพื้นที่ห้างสรรพสินค้าโรบินสัน จำนวน 17.5 ล้านบาท
  สำหรับการเช่าพื้นที่ 13,576 ตารางเมตร โดยมีบริเวณครอบคลุมพื้นที่ชั้นใต้ดิน (B1) ชั้น 1 ถึง
  ชั้น 4 พื้นที่จอดรถยนต์ของชั้น 1 ถึงชั้น 4 ทั้งนี้บริษัททำสัญญาเช่าซึ่งมีอายุสัญญาเช่าทั้งสิ้น 30 ปี
  ปัจจุบัน คงเหลือระยะเวลาเช่าทั้งสิ้น 15 ปี ซึ่งจะสิ้นสุดในปี 2563

1.  โรงแรมคราวน์ พลาซ่า สุขุมวิท (Crowne Plaza Sukhumvit Hotel)

  บริษัทฯ ได้ว่าจ้างกลุ่ม InterContinental ซึ่งเป็นเจ้าของ Chain โรงแรมระดับ 4-5 ดาว
  ซึ่งมีประสบการณ์ด้านการบริหารโรงแรมและมีโรงแรมในเครือ InterContinental จำนวน
  3,500 แห่งใน 100 ประเทศทั่วโลก มาบริหารโรงแรมคราวน์ พลาซ่า

  กลุ่มบริษัทผู้บริหารโรงแรม InterContinental
  จะเข้ามามีส่วนร่วมในการให้คำแนะนำด้านบริหารจัดการ
  รวมถึงการจัดหาลูกค้าเข้ามาพักที่โรงแรม ณ ปัจจุบัน InterContinental มีทั้งหมด 10
  แบรนด์ ดังนี้

-   InterContinental Hotels & Resorts

-   Crowne Plaza Hotels & Resorts

-   Hotel Indigo

-   Holiday Inn

-   Holiday Inn Select

-   Holiday Inn Express

-   Holiday Inn SunSpree and Resorts

-   Staybridge Suites

-   Candlewood Suites

-   Priority Club Rewards

  โรงแรมคราวน์ พลาซ่า สุขุมวิท จะอยู่ภายใต้แบรนด์ “Crowne Plaza” เป็นโรงแรมระดับ 4½
  ดาว ขนาดพื้นที่ 1,034 ตารางวา ขนาดโรงแรมสูง 32 ชั้น มีห้องพักจำนวน 342 ห้อง
  ห้องบอลรูม ห้องจัดเลี้ยงสัมมนา และ Health & Spa ที่สมบูรณ์แบบ ตั้งอยู่บนปากซอยสุขุมวิท
  27 อยู่ระหว่างสถานีรถไฟฟ้าอโศกและสถานีพร้อมพงษ์
  บริเวณรอบโรงแรมรายล้อมด้วยแหล่งธุรกิจและศูนย์รวมนักท่องเที่ยว และใกล้กับห้างสรรพสินค้า
  The Emporium โดยขณะนี้อยู่ในระหว่างการก่อสร้าง มีกำหนดแล้วเสร็จปลายปี 2549

1.  โรงแรมเดอะ รีเจ้นท์ แบงคอก (The Regent Bangkok Hotel)

  บริษัทฯ ได้ว่าจ้างกลุ่ม Carlson Hotels Worldwide ที่มีประสบการณ์ในการบริหารโรงแรม
  885 แห่งทั่วโลก มาบริหารโรงแรมเดอะ รีเจ้นท์ แบงคอก ณ ปัจจุบันกลุ่ม Carlson Hotels
  Worldwide มีทั้งหมด 5 แบรนด์ ดังนี้

  - Regent International Hotels

  - Radisson Hotels & Resorts

  - Park Plaza Hotels & Resorts

  - Country Inns & Suites By Carlson

  - Park Inn

  โรงแรมเดอะ รีเจ้นท์ แบงคอก อยู่ภายใต้แบรนด์ “Regent International Hotels”
  เป็นโรงแรมระดับ 5 ดาว มีขนาดพื้นที่ 1,380 ตารางวา อาคารสูง 30 ชั้น มีห้องพักจำนวน
  327 ห้อง ขนาดพื้นที่ห้องพักประมาณ 40 ตารางเมตรต่อห้อง และมี Lobby กว้าง ร้านอาหาร
  All Day Dinning และร้านอาหารพิเศษอีก 2 ร้าน Business Center สระว่ายน้ำ
  ห้องออกกำลังกาย และสปา โรงแรมตั้งอยู่บนปากซอยสุขุมวิท 13
  ห่างจากสถานีรถไฟฟ้านานาประมาณ 100 เมตร พื้นที่โดยรอบของโรงแรม ประกอบไปด้วย
  อาคารสำนักงาน ร้านอาหาร ธนาคาร ตลอดจนห้างสรรพสินค้าชั้นนำ เช่น ดิ เอ็มโพเรียม
  และเซ็นทรัล ชิดลม นอกจากนี้ด้านหลังโรงแรมจะมีคอนโดมิเนียมหรูภายใต้ชื่อ “The Regent
  Residence” และใกล้กับโครงการเดอะ เทรนดี้ คอนโดมิเนียม โดยโรงแรมเดอะ รีเจ้นท์
  แบงคอก อยู่ในระหว่างการก่อสร้างจะมีกำหนดแล้วเสร็จเพื่อเปิดให้บริการประมาณต้นปี 2551

2.  โรงแรมเชอราตัน หัวหิน รีสอร์ท (Sheraton Hua Hin Resort)

  โรงแรมเชอราตัน หัวหิน รีสอร์ท เป็นโรงแรมระดับ 5 ดาว อยู่ภายใต้แบรนด์ “Sheraton
  Hotels & Resorts” ของกลุ่ม Starwood มีห้องพักจำนวน 244 ห้อง มีห้องอาหาร All
  Day Dinning ห้องอาหารไทยขนาด 80 ที่นั่ง ภัตตาคารริมชายหาด สนามเทนนิส สปา
  และห้องออกกำลังกาย ตั้งอยู่บนพื้นที่ 30 ไร่ 1 งาน และ 62 ตารางวา (ประมาณ 12,162
  ตารางวา) ตั้งอยู่บนชายหาดหัวหิน ติดกับถนนเพชรเกษม ก่อนถึงสนามกอล์ฟ Palm Hills
  และมหาวิทยาลัยนานาชาติ Schiller-Stamford 2 กิโลเมตร
  และอยู่ห่างจากสนามบินนานาชาติหัวหินเพียง 3 กิโลเมตร และใช้เวลาขับรถจากกรุงเทพฯ
  ประมาณ 2 ชั่วโมง ขณะนี้อยู่ระหว่างการตกแต่งมีกำหนดแล้วเสร็จเปิดให้บริการประมาณกลางปี
  2549

3.  โรงแรมเลอ เมอริเดียน พัทยา รีสอร์ท (Le Meridien Pattaya Resort)

  โรงแรมเลอ เมอริเดียน พัทยา รีสอร์ท เป็นโรงแรมระดับ 5 ดาว อยู่ภายใต้แบรนด์ “Le
  Meridien” ของกลุ่ม Starwood มีโรงแรม 130 แห่งทั่วโลก ใน 52 ประเทศที่ใช้แบรนด์ Le
  Meridien และ 28 โรงแรมอยู่ในเอเซียแปซิฟิค กลุ่ม Starwood ได้ซื้อเชนโรงแรม Le
  Meridien ปลายปี 2548 และ โรงแรมเลอ เมอริเดียน พัทยา รีสอร์ท
  เป็นโรงแรมแรกที่ได้ลงนามสัญญากับ Le Meridien หลังจากที่ทางกลุ่ม Starwood
  ได้ทำการซื้อขายแล้วเสร็จ

  โรงแรมเลอ เมอริเดียน พัทยา รีสอร์ท ตั้งอยู่บริเวณริมหาดจอมเทียน ถนนสุขุมวิท
  เป็นอาคารขนาด 39 ชั้น มีจำนวนห้องพักทั้งสิ้น 250 ห้อง แบ่งเป็นห้องสวีท 20 ห้อง
  มีห้องจัดเลี้ยง ห้องประชุมสัมนา ห้องอาหาร All Day Dinning
  พร้อมสิ่งอำนวยความสะดวกครบครัน ใช้เวลาก่อสร้างประมาณ 24 เดือน
  กำหนดแล้วเสร็จประมาณกลางปี 2551

  จุดเด่นของโรงแรมเลอ เมอริเดียน พัทยา รีสอร์ท มีดังต่อไปนี้

  - โรงแรมตั้งอยู่ติดชายหาดจอมเทียน ซึ่งอยู่ห่างจากกรุงเทพ 150 กิโลเมตร หรือ
  ใช้เวลาขับรถจากกรุงเทพประมาณ 1.5 ชั่วโมง และใช้เวลาขับรถน้อยกว่า 1
  ชั่วโมงจากสนามบินสุวรรณภูมิ

  - การออกแบบของโรงแรมไม่เหมือนใคร โรงแรมจะมีรูปลักษณะเป็นใบเรือ

  - ห้องพักทุกห้องของโรงแรมมองเห็น View ทะเลทั้งหมด
  และสามารถเดินไปเล่นน้ำทะเลได้โดยไม่มีถนนขั้น

  - ลูกค้าของโรงแรมสามารถรับสิทธิประโยชน์จาก Starwood Preferred Guest (SPG)
  ได้อีกด้วย ปัจจุบันมีสมาชิกกว่า 15 ล้านคน เป็น Loyalty Program แรกของธุรกิจ
  โรงแรมระดับโลก ซึ่งสมาชิกสามารถสะสมคะแนนเพื่อแลกพักฟรีในเครือโรงแรม Starwood
  (Westin Hotels & Resorts, Sheraton, Four Points by Sheraton, St. Regis
  Hotels & Resorts, The Luxury Collection, W Hotels and Le Meridian)
  ซึ่งมีมากกว่า 850 โรงแรมใน 95 ประเทศ หรือเลือกรับรางวัลต่าง ๆ มากมาย

1.  ด้านธุรกิจพัฒนาอสังหาริมทรัพย์

    1.  โครงการหัวหิน บลู ลากูน รีสอร์ท (Hua Hin Blue Lagoon Resort)

  โครงการหัวหิน บลู ลากูน รีสอร์ท แบ่งออกเป็น 2 ส่วน ได้แก่ โครงการ Blue Lagoon
  Condominium และโครงการ Island Villas ติดกับโรงแรมเชอราตัน หัวหิน รีสอร์ท
  โครงการดังกล่าวจะเน้นบรรยากาศแบบ Swimming Lagoon
  มีสระว่ายน้ำที่เป็นเสมือนทะเลสาบขนาดใหญ่รายล้อมอาคารคอนโดมิเนียมและวิลล่าทุกหลัง
  เพื่อให้ลูกค้าสามารถสัมผัสกับบรรยากาศของสายน้ำและความร่มรื่น
  โดยมีรายละเอียดแต่ละโครงการ ดังนี้

  โครงการ Blue Lagoon Condominium

  โครงการ Blue Lagoon Condominium ตั้งอยู่บนพื้นที่ 17 ไร่ เป็นคอนโดมิเนียม ขนาดสูง 3
  ชั้น จำนวน 18 หลัง โดยอาคารแต่ละหลังจะมีคอนโดมิเนียมจำนวน 6 ยูนิต
  ดังนั้นคอนโดมิเนียมของโครงการจะมีทั้งหมด 108 ยูนิต ในแต่ละยูนิตจะมีพื้นที่ 135 ตารางเมตร
  มี 2 ห้องนอน ราคาขายอยู่ระหว่าง 7.06 - 7.72 ล้านบาทต่อยูนิต บริษัทฯ
  เริ่มทยอยรับรู้รายได้ตั้งแต่ปลายปี 2548 คาดว่าจะสามารถรับรู้รายได้ทั้งหมดประมาณไตรมาสที่
  1 - 2 ของปี 2549

  โครงการ Island Villa

  โครงการ Island Villa ตั้งอยู่บนพื้นที่โครงการ 20 ไร่ มีลักษณะเป็นบ้านบนเกาะแบบ 2 ชั้น
  ในแต่ละหลังมีพื้นที่ใช้สอย 237 และ 267 ตารางเมตร มี 3 ห้องนอน จำนวน 37 หลัง
  ราคาเฉลี่ย 11.58 - 20.56 ล้านบาท
  จุดเด่นของโครงการคือทำให้ลูกค้ามีความรู้สึกเหมือนอยู่บนเกาะพิเศษส่วนตัวและอยู่ไม่ห่างจากชายหาดหัวหินมากนัก
  กลุ่มลูกค้าเป็นกลุ่มเดียวกับ Blue Lagoon Condominium บริษัทฯ
  เริ่มทยอยรับรู้รายได้ตั้งแต่ปลายปี 2548 คาดว่าจะสามารถรับรู้รายได้ทั้งหมดประมาณไตรมาสที่
  1 - 2 ของปี 2549

2.  โครงการเดอะ เทรนดี้ คอนโดมิเนียม (The Trendy Condominium)

  โครงการเดอะ เทรนดี้ คอนโดมิเนียม ตั้งอยู่บนเนื้อที่ประมาณ 6 ไร่บนถนนสุขุมวิท
  ในซอยสุขุมวิท 13 ห่างจากถนนสุขุมวิท 70 เมตร อยู่ในแหล่งศูนย์กลางธุรกิจและการค้า
  มีการคมนาคมสะดวก ห่างจากสถานีรถไฟฟ้า นานา ประมาณ 150 เมตร
  และใกล้จุดขึ้น-ลงทางด่วนเพลินจิต เพียง 600 เมตร โดยความเสี่ยงในการก่อสร้างค่อนข้างต่ำ
  เนื่องจากเป็นโครงการที่ซื้ออาคารเก่าจากบริษัท ชวริน จำกัด
  ซึ่งมีการก่อสร้างแล้วเสร็จประมาณ 80% ส่วนที่เหลือ 20% เป็นงานซ่อมแซมและ ตกแต่งเป็นหลัก
  กำหนดงานตกแต่งแล้วเสร็จในต้นปี 2549 และจะเริ่มทยอยโอนใน ไตรมาสที่ 2 ของปี 2549
  โครงการแบ่งออกเป็น 3 ส่วน คือ

  - Trendy Office: อาคารพื้นที่สำนักงาน32 ชั้น พื้นที่กว่า 28,000 ตารางเมตร
  ราคาขายเฉลี่ยประมาณ 40,000 - 44,000 บาทต่อตารางเมตร
  ภายในมีบันไดเลื่อนและลิฟท์แก้ว รวมถึงลิฟท์พิเศษโดยเฉพาะสำหรับผู้บริหาร
  ปัจจุบันได้ขายหมดแล้ว

  - Trendy Plaza: ประกอบด้วยพลาซ่า ร้านอาหาร และร้านค้าย่อย 3 ชั้น รวมพื้นที่กว่า
  9,000 ตารางเมตร ราคาขายเฉลี่ยอยู่ที่ 55,000 - 65,000 บาทต่อตารางเมตร

  - Trendy Residence: เป็นอาคารชุดพักอาศัย 18 ชั้น พื้นที่กว่า 25,000 ตารางเมตร
  มีจำนวน 444 ยูนิต ตั้งอยู่ด้านข้างของอาคารสำนักงาน
  ซึ่งจะหลบเลี่ยงจากเสียงรบกวนของจราจรบนถนนสุขุมวิท มีห้องแบบสตูดิโอ หนึ่งห้องนอน
  และห้องแบบสองห้องนอน ราคาขายเฉลี่ยอยู่ที่ 57,000 - 62,500 บาทต่อตารางเมตร

  นอกจากนี้ยังมีสิ่งอำนวยความสะดวกต่าง ๆ เช่น สระว่ายน้ำ จากุชชี่ ห้องซาวน่า
  ห้องออกกำลังกาย ห้องซักรีด และลานจอดรถกว่า 600 คัน จุดเด่นของโครงการเดอะ เทรนดี้
  คอนโดมิเนียม คือ เป็นโครงการที่ประกอบด้วยอาคารสำนักงาน ร้านค้าย่อย
  และอาคารชุดพักอาศัย ทำให้ลูกค้ามีความสะดวกในการเดินทางไป Shopping
  และเดินทางไปทำงาน

3.  โครงการเดอะ รีเจ้นท์ เรสซิเดนซ์ (The Regent Residences)

  โครงการเดอะ รีเจ้นท์ เรสซิเดนซ์ เป็นคอนโดมิเนียมที่ออกแบบโดยบริษัท Inter Akitek
  และ WATG (Wimberly Allison Tong & Goo) จากรัฐแคลิฟอร์เนีย สหรัฐอเมริกา
  ซึ่งเป็นบริษัทออกแบบที่มีชื่อเสียงทั่วโลก ตั้งอยู่บนซอยสุขุมวิท 13
  อยู่ในบริเวณเดียวกับโรงแรมเดอะ รีเจ้นท์ แบงคอก ใกล้สถานีรถไฟลอยฟ้าและรถไฟฟ้าใต้ดิน
  โครงการใช้พื้นที่ 990 ตารางวา ประกอบด้วยคอนโดมิเนียม 2 อาคารที่มีความสูง 37 ชั้นและ
  20 ชั้น ตามลำดับ พื้นที่ขายรวมทั้งหมด 34,461 ตารางเมตร จำนวน 346 ยูนิต แบ่งเป็น 3
  ขนาด ได้แก่ แบบ 1 ห้องนอน แบบ 2 ห้องนอน และแบบ 3 ห้องนอน ราคาขายเฉลี่ย
  85,000 - 100,500 บาท / ตารางเมตร นอกจากนี้มีสิ่งอำนวยความสะดวกต่าง ๆ ได้แก่
  สระว่ายน้ำ จากุชชี่ ซาวน์น่า ฟิตเนส เซ็นเตอร์ สวนหย่อม สนามเด็กเล่น ลานอเนกประสงค์
  บิสซิเนส เซ็นเตอร์ ล็อบบี้ เลาจ์ โครงการเริ่มเปิดขายตั้งแต่เดือนพฤศจิกายน 2547
  คาดว่าจะก่อสร้างและตกแต่งแล้วเสร็จปลายปี 2550

  3.1.2.4. โครงการ เดอะ เซลส์ คอนโดมิเนียม (The Sails Condominium)

  โครงการเดอะ เซลส์ คอนโดมิเนียม ตั้งอยู่ริมถนนสุขุมวิท กิโลเมตรที่ 156.5
  บริเวณหาดจอมเทียน พัทยา ประกอบด้วยอาคารรูปใบเรือ 2 อาคารเคียงคู่กัน
  อาคารใบเรือฝั่งใต้เป็นโครงการคอนโดมิเนียมที่อยู่อาศัยสูง 43 ชั้น จำนวน 151 ยูนิต
  โดยมีเพียง 4 ยูนิตต่อชั้น เน้นความเป็นส่วนตัว ระเบียงกว้างพิเศษ มองเห็นวิวทุกยูนิต
  เพื่อสัมผัสกับบรรยากาศริมทะเล ที่สมบูรณ์แบบ ภายในห้องชุดโอ่อ่า เพดานห้องสูง
  โปร่งสบายทุกยูนิต ทั้งแบบ 1 ห้องนอน 2ห้องนอน และ 3 ห้องนอน
  แวดล้อมด้วยสิ่งอำนวยความสะดวกสำหรับชีวิตยุคใหม่ครบครัน สระว่ายน้ำ ห้องออกกำลังกาย
  เดอะ เซลส์ คอนโดมิเนียม ได้รับการออกแบบโดยสถาปนิกที่มีชื่อเสียง คือ Inter Akitek
  Co., Ltd. (Thailand) มีมูลค่าการขายประมาณ 1,500 ล้านบาท
  โดยได้เริ่มการขายโครงการตั้งแต่เดือนพฤศจิกายน 2548 ขณะนี้อยู่ในระหว่างการก่อสร้าง
  มีกำหนดการแล้วเสร็จประมาณกลางปี 2551

1.  การตลาดและภาวะการแข่งขัน

    1.  การตลาด

        1.  ลักษณะการตลาดของกลุ่มธุรกิจโรงแรม

            1.  กลยุทธ์การแข่งขัน

  บริษัทฯ
  มีนโยบายเลือกลงทุนสร้างโรงแรมในเขตที่เป็นแหล่งย่านธุรกิจและสถานที่ท่องเที่ยวที่มีทัศนียภาพที่งดงาม
  และการเดินทางสะดวก และเป็นโรงแรมระดับ 4 - 5 ดาว เช่น โรงแรมเดอะ เวสทิน
  แกรนด์ สุขุมวิท โรงแรม คราวน์ พลาซ่า โรงแรมเดอะ รีเจ้นท์ แบงคอก
  จะอยู่ติดถนนสุขุมวิทและใกล้สถานีรถไฟฟ้า
  ทำให้สะดวกแก่ลูกค้าต่างประเทศหรือนักธุรกิจที่จะเดินทางเข้ามาพัก นอกจากนี้ บริษัทฯ
  ได้กระจายการลงทุนในธุรกิจโรงแรมไปยังต่างจังหวัดที่เป็นสถานที่ท่องเที่ยวที่มีชื่อเสียง ได้แก่
  โรงแรมเชอราตัน หัวหิน รีสอร์ท ที่อยู่ริมชายหาดหัวหิน จังหวัดเพชรบุรี และโรงแรมเลอ
  เมอริเดียน พัทยา รีสอร์ท ที่ชายหาดจอมเทียน จังหวัดชลบุรี บริษัทฯ
  มีนโยบายว่าจ้างบริษัทผู้บริหารโรงแรมที่มีชื่อเสียงและมีเครือข่ายทั่วโลก เช่น Starwood
  Hotel & Resort, InterContinental Hotel Group และ Carlson Hotels
  ในการบริหารจัดการและทำการตลาดในการจัดหาลูกค้าชาวต่างประเทศและมีระบบการจองห้องพักโดยผ่านเครือข่ายของบริษัทผู้บริหารโรงแรม
  การที่บริษัทฯ
  ใช้แบรนด์โรงแรมของกลุ่มผู้บริหารดังกล่าวทำให้นักท่องเที่ยวต่างชาติมีความมั่นใจที่จะเข้าพักในโรงแรม
  เนื่องจากมั่นใจในมาตรฐานการให้บริการ
  และสร้างความมีเสถียรภาพด้านผลประกอบการของบริษัทฯ
  เนื่องจากบริษัทผู้บริหารโรงแรมดังกล่าวจะมีการรับประกันผลการดำเนินงานขั้นต่ำกับบริษัทฯ
  กรณีที่ไม่สามารถบริหารได้ตามเป้าหมายที่วางไว้
  จะมีการชดเชยเงินให้เท่ากับจำนวนเงินขั้นต่ำที่ตกลงไว้

2.  กลุ่มลูกค้าเป้าหมาย

  กลุ่มลูกค้าโรงแรมในกรุงเทพมหานคร จะเป็นกลุ่มนักธุรกิจและนักท่องเที่ยวต่างประเทศเป็นหลัก
  บริษัทในประเทศและต่างประเทศที่ต้องการจัดประชุมสัมมนา ที่มีระดับรายได้ระดับปานกลาง -
  สูง ที่ต้องการมาตรฐานการบริการที่มีคุณภาพ

  กลุ่มลูกค้าโรงแรมในต่างจังหวัดจะเน้นไปที่กลุ่มนักท่องเที่ยวในประเทศและต่างประเทศที่มีระดับรายได้ปานกลาง -
  สูง ที่ต้องการพักโรงแรมที่มีแบรนด์และคุณภาพบริการที่ดี

3.  นโยบายการตั้งราคา

  เนื่องจากโรงแรมของบริษัทฯ เป็นโรงแรมระดับ 4-5
  ดาวและอยู่ภายใต้แบรนด์ที่มีชื่อเสียงทั่วโลก
  จึงเน้นเรื่องคุณภาพการให้บริการมากกว่าจะลดราคาเพื่อชักชวนให้ลูกค้ามาพักเพิ่มขึ้น

2.  ลักษณะการตลาดของกลุ่มธุรกิจอสังหาริมทรัพย์

    1.  กลยุทธ์การแข่งขัน

  บริษัทฯ เลือกลงทุนในโครงการที่สามารถก่อสร้างได้เร็วเป็นที่ต้องการของตลาด
  และการเดินทางสะดวก เช่น บริษัทฯ ซื้อโรงแรมเก่ามาพัฒนาเป็นโครงการเดอะ เทรนดี้
  คอนโดมิเนียม ทำให้ใช้เวลาก่อสร้างน้อยและไม่ต้องเผชิญกับต้นทุนค่าก่อสร้างที่มีแนวโน้มเพิ่มขึ้น
  และได้จ้างบริษัทสถาปนิกที่มีชื่อเสียงมาช่วยออกแบบและตกแต่งภายในโครงการเดอะ รีเจ้นท์
  เรสซิเดนซ์ ซึ่งอยู่ใกล้กับถนนสุขุมวิทสามารถเดินทางได้สะดวก นอกจากนี้บริษัทฯ
  ได้ลงทุนพัฒนาโครงการหัวหิน บูล ลากูน รีสอร์ท ซึ่งมีสไตล์ที่แตกต่างจากบ้านพักตากอากาศทั่วไป
  เนื่องจากออกแบบให้มีสระว่ายน้ำเหมือนทะเลสาบล้อมรอบคอนโดมิเนียมและวิลล่าทุกหลังและโครงการอยู่ติดกับถนนเพชรเกษมและชายหาดหัวหิน
  หรือโครงการเดอะ เซลส์ พัทยา คอนโดมิเนียมสไตล์หรู ที่พัทยา ซึ่งตัวอาคารเป็นรูปใบเรือ
  โดยที่แต่ละชั้นมีเพียง 4 ยูนิต และแต่ละยูนิตเห็นวิวทะเลแบบ Panoramic View

2.  กลุ่มลูกค้าเป้าหมาย

  กลุ่มลูกค้าเป้าหมายสำหรับโครงการเดอะ รีเจ้นท์ เรสซิเดนซ์ และโครงการเดอะ เทรนดี้
  คอนโดมิเนียม
  จะเป็นกลุ่มนักธุรกิจที่ต้องการความสะดวกในการเดินทางและชาวต่างประเทศที่ต้องการที่อยู่อาศัย
  นอกจากนี้บริษัทฯ เล็งเห็นว่าในกรุงเทพยังขาดพื้นที่ที่จัดทำสำนักงานจึงได้พัฒนาเป็นโครงการ
  The Trendy Office เพื่อรองกับกับธุรกิจที่ขยายตัว โดยกลุ่มเป้าหมายของโครงการ The
  Trendy Office จะเป็นบริษัทขนาดกลางและขนาดใหญ่
  ทั้งบริษัทไทยและบริษัทต่างชาติที่ต้องการพื้นที่อาคารสำนักงานเกรดบี ทำเลใจกลางกรุงเทพฯ
  ที่เดินทางสะดวก และได้พัฒนาโครงการ The Trendy Plaza สำหรับตั้งร้านค้า ภัตตาคาร
  โดยกลุ่มลูกค้าจะเป็นผู้ประกอบการอิสระ

  สำหรับกลุ่มลูกค้าโครงการหัวหิน บลู ลากูน รีสอร์ท
  จะเน้นกลุ่มผู้มีรายได้ระดับสูงที่ต้องการห้องพักส่วนตัวไว้พักผ่อนวันหยุด
  ผู้ที่ต้องการซื้อคอนโดมิเนียมเพื่อลงทุน
  ชาวต่างประเทศที่ต้องการอาศัยอยู่ในประเทศไทยหลังเกษียณอายุ

3.  นโยบายการตั้งราคา

  บริษัทฯ มีนโยบายการกำหนดราคาในลักษณะที่สามารถแข่งขันกับผู้อื่นได้

  0

2.  สภาวะอุตสาหกรรมและการแข่งขัน

  0

1.  สภาวะอุตสาหกรรมและการแข่งขันของธุรกิจโรงแรม

  อนาคตของภาคธุรกิจโรงแรมและการท่องเที่ยวจะมีการขยายตัวอย่างต่อเนื่อง จาก

  ความพร้อมในทุกด้านของประเทศไทย อาทิเช่น การเปิดใช้สนามบินสุวรรณภูมิ การเปิดเสรี
  การบิน สายการบินต้นทุนต่ำ
  การที่ประเทศไทยมีทำเลที่ตั้งเป็นจุดศูนย์กลางทางธุรกิจในภาคพื้นเอเชียตะวันออกเฉียงใต้
  มีสถานที่ท่องเที่ยวที่มีชื่อเสียงจำนวนมาก
  ประกอบกับมาตรการส่งเสริมการท่องเที่ยวอย่างแข็งขันจากรัฐบาล
  0จากประมาณการของการท่องเที่ยวแห่งประเทศไทยในปี 2549 คาดว่าจะมีนักท่องเที่ยวประมาณ
  94.5 ล้านคน แบ่งเป็นนักท่องเที่ยวในประเทศ 79.3 ล้านคนและนักท่องเที่ยวต่างประเทศ
  15.1 ล้านคน

ตารางที่ 1: จำนวนนักท่องเที่ยวและรายได้จากการท่องเที่ยว

  ---------- ---------------- ----------- ------ -------------------- ----------- --------- ------------------------------- ----------- -------
  ปี          จำนวนนักท่องเที่ยว                      รายได้จากการท่องเที่ยว                         อัตราการเติบโตของจำนวนนักท่องเที่ยว               
             (ล้านคน)                             (ล้านบาท)                                                                               

             ในประเทศ         ต่างประเทศ   รวม    ในประเทศ             ต่างประเทศ   รวม       ในประเทศ                        ต่างประเทศ   รวม

  2540       52.1             7.2         59.3   180,388              220,754     401,142   -0.8%                           0.0%        -0.7%

  2541       51.7             7.8         59.4   187,898              242,177     430,075   -0.8%                           8.3%        0.2%

  2542       53.6             8.6         62.2   203,179              253,018     456,197   3.7%                            10.3%       4.7%

  2543       54.7             9.5         64.3   210,516              185,272     395,788   2.1%                            10.5%       3.4%

  2544       58.6             10.1        68.7   223,732              299,047     522,779   7.1%                            6.3%        6.8%

  2545       61.8             10.8        72.6   235,337              323,484     558,821   5.5%                            6.9%        5.7%

  2546       69.4             10.0        79.4   289,987              309,269     599,256   12.3%                           -7.4%       9.4%

  2547       74.8             11.6        86.4   317,225              384,360     701,585   7.8%                            16.0%       8.8%

  2548^(F)   76.2             13.4        89.6   347,300              450,000     797,300   1.9%                            15.5%       3.7%

  2549^(F)   79.3             15.1        94.4   378,000              533,000     911,000   4.1%                            12.7%       5.4%
  ---------- ---------------- ----------- ------ -------------------- ----------- --------- ------------------------------- ----------- -------

ที่มา: การท่องเที่ยวแห่งประเทศไทย

  หมายเหตุ : F คือ ตัวเลขที่การท่องเที่ยวแห่งประเทศไทยประมาณการไว้

2.  สภาวะอุตสาหกรรมและการแข่งขันของธุรกิจอสังหาริมทรัพย์

1)  พื้นที่สำนักงาน

  พื้นที่สำนักงานยังมีการปรับตัวอย่างต่อเนื่อง ซึ่งมีผลมาจากการเติบโตทางเศรษฐกิจโดยรวม
  โดยเฉพาะพื้นที่สำนักงานในย่านใจกลางธุรกิจ (Central Business District)
  เช่นถนนสีลม สาทร อโศก เพลินจิต พระราม 4 สุขุมวิท เป็นต้น
  โดยพื้นที่เหล่านี้อยู่ใกล้สถานีรถไฟฟ้าบีทีเอสและรถไฟใต้ดิน
  ซึ่งเป็นปัจจัยหลักในการตัดสินใจในการเลือกพื้นที่สำนักงาน

2)  อาคารชุดพักอาศัย

  ธุรกิจอาคารชุดพักอาศัยยังคงเป็นที่ต้องการของผู้ที่ต้องการมีบ้านหลังที่ 2
  โดยเฉพาะทำเลใจกลางเมืองที่ต้องใกล้เส้นทางรถไฟฟ้าบีทีเอส และรถไฟใต้ดิน
  ประกอบกับการออกแบบตกแต่งที่สวยงาม ความปลอดภัย พร้อมสิ่งอำนวยความสะดวก
  เช่นสนามเทนนิส สระว่ายน้ำ ห้องออกกำลังกาย เป็นต้น ซึ่งทางบริษัทฯ
  ได้เล็งเห็นถึงความสำคัญของสิ่งต่าง ๆ เหล่านี้ จะเห็นได้ว่าโครงการต่าง ๆ
  ของบริษัทจะมีความได้เปรียบ อย่างไรก็ตามแนวโน้มอัตราดอกเบี้ยที่สูงขึ้น บริษัทฯ
  คาดว่าจะไม่ส่งผลต่อผู้ซื้อในตลาดระดับกลาง - บน มากนัก

1.  การจัดหาผลิตภัณฑ์หรือบริการ

    1.  การจัดหาที่ดิน / สิทธิการเช่าเพื่อลงทุนสร้างโรงแรมและลงทุนพัฒนาอสังหาริมทรัพย์

  บริษัทฯ มีนโยบายจัดหาที่ดินในสถานที่ที่เดินทางสะดวก
  เป็นสถานที่ท่องเที่ยวที่มีชื่อเสียงหรือใกล้ย่านธุรกิจ โดยบริษัทฯ จะติดต่อหาซื้อที่ดินโดยตรง
  และ/หรือจัดหาผ่านนายหน้า และเป็นการซื้อที่ดินเพื่อนำมาพัฒนาต่อหรือลงทุนก่อสร้างโดยทันที
  ไม่มีการซื้อที่ดินเปล่าเก็บไว้โดยไม่ได้ลงทุน เนื่องจากบริษัทฯ
  มีนโยบายที่ไม่ต้องการแบกรับภาระต้นทุนที่เกิดจากสินทรัพย์ที่ไม่ก่อให้เกิดรายได้

  นอกจากการลงทุนซื้อที่ดิน บริษัทฯ อาจซื้ออาคารเก่าแล้วนำมาพัฒนาและขายต่อ อย่างเช่น
  โครงการ เดอะ เทรนดี้ คอนโดมิเนียม ที่นำอาคารเก่ามาพัฒนาเป็นอาคารชุดพักอาศัย
  สำนักงานและร้านค้าย่อย เพื่อหลีกเลี่ยงภาวะราคาวัสดุก่อสร้างที่สูงขึ้น
  สามารถนำมาพัฒนาและเปิดขายได้ภายในระยะเวลาอันสั้น
  และสามารถสร้างผลตอบแทนให้บริษัทฯ ได้เร็ว

2.  การจัดหาบริษัทผู้บริหารโรงแรม (Chain)

  ในส่วนธุรกิจโรงแรม บริษัทฯ
  จะจัดหาบริษัทผู้บริหารโรงแรมที่มีชื่อเสียงและมีประสบการณ์การบริหารโรงแรมในทวีปต่าง ๆ
  ทั่วโลก อย่างเช่น กลุ่ม Starwood กลุ่ม InterContinental และกลุ่ม Carlson Hotel
  ให้เข้ามาบริหารโรงแรม โดยบริษัทฯ จะเลือก Brand
  ให้เหมาะสมกับกลุ่มลูกค้าและสถานที่ลงทุน สาเหตุที่บริษัทฯ
  ว่าจ้างบริษัทผู้บริหารโรงแรมดังกล่าวมาบริหารโรงแรม
  เนื่องจากผู้บริหารโรงแรมมีความชำนาญและมีเครือข่ายในการหาลูกค้าทั่วโลกให้เดินทางมาพักในประเทศไทย
  นอกจากนี้ผู้บริหารโรงแรมดังกล่าวได้เข้ามามีส่วนออกแบบโรงแรมและดูแลมาตรฐานการให้บริการให้เป็นโรงแรมระดับ
  4 - 5 ดาวและมีการรับประกันผลการดำเนินงานขั้นต่ำให้แก่บริษัทฯ
  ทำให้ผลการดำเนินงานของบริษัทฯ มีเสถียรภาพ

3.  การจัดหาพนักงานโรงแรม

  เนื่องจากบริษัทฯ ประกอบธุรกิจโรงแรมและให้บริการ ดังนั้น
  บุคลากรจึงถือเป็นทรัพยากรหลักในการประกอบธุรกิจของบริษัทฯ บริษัทฯ
  มีนโยบายในการสรรหาบุคลากรภายในประเทศเป็นหลัก โดยบริษัทฯ จะจัดให้มีการให้ความรู้
  อบรมการให้บริการต่าง ๆ
  เพื่อเป็นการพัฒนาบุคลากรที่มีอยู่ให้มีคุณภาพเท่าเทียมกับมาตราฐานสากล อย่างไรก็ตาม บริษัทฯ
  ยังมีความจำเป็นต้องสรรหาบุคลากรชาวต่างชาติมาทำงานเพื่อประโยชน์สูงสุดของบริษัทฯ อาทิ
  พนักงานต้อนรับลูกค้าญี่ปุ่น เป็นต้น ทั้งนี้ ในกรณีที่มีตำแหน่งว่างขึ้นในส่วนของโรงแรม
  บริษัทฯมีนโยบายที่จะให้โอกาสแก่บุคลากรภายในองค์กรก่อนการสรรหาจากภายนอก
  นอกจากนี้บริษัทฯ
  ยังมีช่องทางในการสรรหาบุคลากรที่มีคุณภาพมาร่วมงานโดยเฉพาะพนักงานระดับหัวหน้างานที่มีประสบการณ์ให้กับบริษัทฯ
  ผ่านทางเครือข่ายข้อมูลข่าวสารของกลุ่มสตาร์วูดที่มีศูนย์กลาง (Area Human Resource)
  ที่โรงแรม รอยัล ออคิด เชอร์ราตัน ในการจัดหาบุคลากรให้ตรงกับที่ยังขาดอยู่
  และกลุ่มสตาร์วูดพยายามป้องกันการชักจูงพนักงานที่มีประสบการณ์ไปทำงานในโรงแรมนอกกลุ่มสตาร์วูด
  โดยฝ่ายทรัพยากรบุคคลสามารถควบคุมและรักษาอัตราหมุนเวียนการทำงานและลาออกของพนักงานให้อยู่ในอัตราร้อยละ
  3 พร้อมทั้งมีการจัดการฝึกอบรมการสร้างคณะทำงานที่มีประสิทธิภาพ (Team Building)
  การสรรหาพนักงานเข้าร่วมโครงการ “มหาวิทยาลัยการเป็นผู้นำ” (Leadership
  University) ของสตาร์วูด ส่งเสริมการฝึกอบรมการทำงานในโรงแรมของกลุ่มสตาร์วูด
  (Cross Training)

4.  การจัดหาสถาปนิกในการออกแบบก่อสร้าง

  เนื่องจากการพัฒนาอสังหาริมทรัพย์ส่วนใหญ่ของบริษัท จะเป็นการสร้างอาคารชุดพักอาศัย
  อาคารสำนักงาน และร้านค้าย่อย ที่กลุ่มลูกค้าเป็นผู้มีระดับรายได้สูงและต้องการรูปแบบที่ ทันสมัย
  บริษัทฯ จึงได้ว่าจ้างสถาปนิกที่มีชื่อเสียงจากต่างประเทศเข้ามาออกแบบ อย่างเช่น
  โครงการเดอะ รีเจ้นท์ เรสซิเดนซ์ ที่ได้รับการออกแบบจาก Inter Akitek Co., Ltd และ
  Wimberly Allison Tong & Goo จาก California USA
  ซึ่งเป็นบริษัทออกแบบที่มีชื่อเสียงทั่วโลก

5.  การจัดหาผู้รับเหมาก่อสร้าง

  ในการพิจารณาว่าจ้างผู้รับเหมาก่อสร้าง บริษัทฯ และบริษัทที่ปรึกษาจะว่าจ้างผู้รับเหมา
  ก่อสร้างที่มีประสบการณ์ในการก่อสร้าง ไม่มีประวัติการทิ้งงานก่อสร้าง สถานะทางการเงินที่ดี
  และสามารถก่อสร้างได้ตรงเวลาตามที่บริษัทกำหนดไว้

6.  การจัดหาวัสดุก่อสร้าง

  บริษัทฯ ให้ผู้รับเหมาก่อสร้างเป็นผู้รับผิดชอบในการจัดซื้อวัสดุก่อสร้าง
  โดยทำสัญญาก่อสร้างแบบเหมารวมราคา (Fixed Price Lump Sum Contract)
  ซึ่งมีผลให้บริษัทฯ สามารถควบคุมต้นทุนการก่อสร้างได้ ยกเว้นอุปกรณ์หลักบางรายการเช่น
  ลิฟท์และบันไดเลื่อน บริษัทฯ จะเป็นผู้จัดหาเอง

2.  ผลกระทบต่อสิ่งแวดล้อม

  บริษัทฯ ให้ความสำคัญในด้านผลกระทบต่อสิ่งแวดล้อมอย่างเต็มที่
  โดยบริษัทจัดให้มีระบบบำบัดน้ำเสียก่อนปล่อยน้ำลงสู่แม่น้ำ
  รวมถึงจัดให้มีการตรวจวัดคุณภาพน้ำอย่างเข้มงวด นอกจากนี้ บริษัทฯ
  ยังให้ความสำคัญแก่คุณภาพของน้ำที่ใช้ในโรงแรม ไม่ว่าจะเป็น น้ำดื่ม น้ำแข็ง
  รวมถึงน้ำในสระว่ายน้ำของโรงแรมโดยจะจัดให้มีการตรวจวิเคราะห์คุณภาพของน้ำอย่างสม่ำเสมอโดยผู้ชำนาญการภายนอก
  นอกจากนี้ บริษัทฯ ยังจัดให้มีระบบควบคุม______ความร้อนของหม้อน้ำ
  อีกทั้งบริษัทฯยังจัดให้มีมาตรการจัดการขยะมูลฝอย
  โดยการแยกประเภทของขยะมูลฝอยเพื่อความสะดวกในการกำจัดและทำลาย

  สำหรับโครงการหัวหิน บูล ลากูน รีสอร์ท และโรงแรมเชอราตัน หัวหิน รีสอร์ท บริษัทฯ
  ได้เพิ่มเติมระบบการใช้น้ำทิ้ง โดยหลังจากน้ำทิ้งได้ผ่านระบบบำบัดแล้ว จะนำน้ำเข้าสู่ระบบบ่อพัก
  เพื่อสูบกลับมาใช้รดน้ำต้นไม้ในบริเวณส่วนของทั้งโครงการเพื่อเป็นการประหยัดการใช้น้ำ

3.  งานที่ยังไม่ได้ส่งมอบ

+--------------------------+------------------+-----------------------+
| โครงการ                  | ม                | ความคืบหน้าในการก่อสร้าง  |
|                          | ูลค่างานที่ยังไม่ส่งมอบ |                       |
|                          |                  | ณ 31 ธันวาคม 2548      |
+--------------------------+------------------+-----------------------+
| โครงการหัวหิน บลู ลากูน      | 1,250 ล้านบาท     | 97%                   |
| รีสอร์ท                    |                  |                       |
|                          | 2,750 ล้านบาท     | 85%                   |
| โครงการเดอะ เทรนดี้        |                  |                       |
| คอนโดมิเนียม               | 3,245 ล้านบาท     | 5 %                   |
|                          |                  |                       |
| โครงการเดอะ รีเจ้นท์        |                  |                       |
| เรสซิเดนซ์                 |                  |                       |
+--------------------------+------------------+-----------------------+